**Előterjesztés**

**Litér Község Önkormányzata Képviselő-testületének**

**a 2022. április 27-i ülésére**

 **Balatonalmádi Szociális Társulás által biztosított személyes gondoskodást nyújtó ellátásokról szóló rendelet tárgyú napirendi ponthoz**

**Tisztelt Képviselő-testület!**

**Tisztelt Pénzügyi bizottság!**

Balatonalmádi Város Önkormányzatának képviselő-testülete megalkotta a Balatonalmádi Szociális Társulás által biztosított személyes gondoskodást nyújtó ellátásokról szóló rendeletét. A rendelet elfogadásához szükség van a társulás tagönkormányzatainak a hozzájárulására.

A rendeletben a csatolt kalkuláció alapján az alábbi intézményi térítési díjak kerültek beépítésre:

Szociális segítés intézményi térítési díja: 2 385,- Ft/ óra

Személyi gondozás intézményi térítési díja: 0,- Ft/ óra

Nappali szociális ellátás intézményi térítési díja: 0,- Ft/ óra

A személyi gondozás, illetve nappali szociális ellátás esetében a normatív támogatást összege fedezi az önköltséget, ezért az intézményi térítési díj 0 Ft.

Kérem a Tisztelt Képviselő-testületet a határozati javaslatot elfogadni szíveskedjenek.

***Litér Község Önkormányzata Képviselő-testületének***

***……./2022.(IV.27.) Lkt. határozata***

Litér Község Önkormányzata Képviselő-testülete megtárgyalta a Balatonalmádi Szociális Társulás által biztosított személyes gondoskodást nyújtó ellátásokról történő hozzájárulásról szóló előterjesztést és az alábbi döntést hozta:

Litér Község Önkormányzatának Képviselő-testülete a rendeletben foglaltakkal egyetért, a rendelet megalkotásához hozzájárulását adja Balatonalmádi Város Önkormányzata képviselő-testületének.

A képviselő-testület felkéri a polgármestert, hogy a határozatban foglaltakról, a határozat megküldésével, tájékoztassa Balatonalmádi Város Önkormányzat polgármesterét.

Felelős: Varga Mihály polgármester

Határidő: folyamatos

***Litér Község Önkormányzata Képviselő-testületének***

***……./2022.(IV.27.) Lkt. határozata***

Litér Község Önkormányzata Képviselő-testülete megtárgyalta a Balatonalmádi Szociális Társulás által biztosított személyes gondoskodást nyújtó ellátásokról történő hozzájárulásról szóló előterjesztést és az alábbi döntést hozta:

Szociális segítés intézményi térítési díja: 2 385,- Ft/ óra

Személyi gondozás intézményi térítési díja: 0,- Ft/ óra

Nappali szociális ellátás intézményi térítési díja: 0,- Ft/ óra

Képviselő-testület a jelenleg hatályban levő személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról szóló4/2017. (III.6.) rendeletébena házi segítségnyújtást igénybe vevők részére 0,-Ft/fő/óra személyi térítési díjat nem kívánja változtatni.

Litér, 2022. április 22.

 Varga Mihály

 polgármester

**JELENLEGI RENDELET**

**Litér Község Önkormányzata Képviselő-testületének**

 **4 /2017. (III.6.) Önkormányzati rendelete**

**a személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról**

Litér Község Önkormányzatának Képviselő-testülete – Magyarország alaptörvénye 32. cikke (1) bekezdés a) pontjában és a (2) bekezdésben, valamint a szociális igazgatásról és szociális ellátásokról szóló 1993. évi III. törvény (a továbbiakban Szt.) 92. § (1) -(2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX Törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. § A képviselő-testület az étkeztetés igénybevétele nélkül működő nappali ellátás személyi térítési díját 0,-Ft/fő/ellátási nap összegben állapítja meg.

2. § A képviselő-testület a házi segítségnyújtást igénybe vevők részére 0,-Ft/fő/óra személyi térítési díjat állapít meg.

3. § (1) E rendelet 2017. április 1. napján lép hatályba.

 (2) Jelen rendelet hatályba lépésével egyidejűleg hatályát veszti Litér Község Önkormányzata Képviselő-testületének a személyes gondoskodás körébe tartozó ellátások (nappali ellátás és házi segítségnyújtás) térítési díjairól szóló 1/2014.(II.3.) önkormányzati rendelete.

 Szedlák Attila sk Bencze Éva sk

 Polgármester Jegyző

**2022. 04. 26. Bencze Éva jegyző**